У Вікіпедыі ёсць артыкулы пра іншых асоб з прозвішчам Клімовіч.

**Андрэй Клімовіч** (нар. 27 жніўня 1988, Мінск) — беларускі футбаліст, брамнік расійскага клуба «Волга» з Ульянаўска.

Клубная кар’ера
---------------

Выхаванец мінскага РЦАП-БДУ, выступаў за мінскія «Зорку-БДУ» і «Дынама», з апошняга (дзе гуляў за дубль) аддаваўся ў арэнду клубу Першай лігі «Баранавічы».

Сезон 2010 правёў у нясвіжскім «Верасе», а ў снежні 2010 года трапіў у склад брэсцкага «Дынама». Разглядаўся як асноўны брамнік, але ў другой палове сезона 2011 прайграў канкурэнцыю Вадзіму Дзеонасу, у сезоне 2012 — Валерыю Фамічову. Толькі ў сезоне 2013 нарэшце стаў асноўным брамнікам і згуляў ва ўсіх 32 матчах чэмпіянату.

У снежні 2013 года падпісаў двухгадовы кантракт з «Гомелем». У першым жа матчы сезона, 22 сакавіка 2014 года супраць магілёўскага «Дняпра» на Кубак Беларусі, дапусціў грубую памылку, з-за якой «Гомель» прайграў 1:2. Пасля гэтага асноўным брамнікам каманды стаў Мікалай Раманюк, але праз некаторы час Клімовіч вярнуў месца ў аснове. Пазней стаў дэманстраваць выдатную гульню, 10 жніўня 2014 года стаў героем матча супраць салігорскага «Шахцёра», калі парыраваў два пенальці, дзякуючы чаму гомельскі клуб перамог 1:0.

У студзені 2015 года, разарваўшы кантракт з «Гомелем», стаў іграком футбольнага клуба «Мінск». У «Мінску» замацаваўся як асноўны брамнік, правёў ад пачатку да канца ўсе матчы сезона 2015. У лютым 2016 года падоўжыў кантракт са сталічным клубам. У сезоне 2016 згуляў ва ўсіх матчах каманды, дапамог «Мінску» заняць чацвёртае месца ў чэмпіянаце, усталяваўшы новы рэкорд — правёў 19 «сухіх» матчаў у чэмпіянаце за сезон. Па выніках сезона быў прызнаны найлепшым брамнікам чэмпіянату Беларусі.

У студзені 2017 года падпісаў кантракт з мінскім «Дынама». Пасля няўдалай гульні Сяргея Ігнатовіча ў першым матчы сезона (2:2 супраць брэсцкага «Дынама» ў Кубку Беларусі) Клімовіч заняў месца асноўнага брамніка. Аднак, 27 ліпеня 2017 года ўжо памылкі Клімовіча прывялі да паражэння ў Лізе Еўропы ад кіпрскага АЕКа (0:2), пасля чаго Ігнатовіч вярнуўся ў асноўны склад, а Клімовіч заставаўся другім брамнікам. Толькі ў канцы сезона, з-за траўмы Ігнатовіча, Андрэй зноў стаў з’яўляцца на полі. У снежні 2017 года па заканчэнні кантракта пакінуў «Дынама».

У студзені 2018 года падпісаў двухгадовае пагадненне з салігорскім «Шахцёрам». Стаў асноўным брамнікам і капітанам салігорскай каманды. У сакавіку 2019 года на два гады падоўжыў кантракт з салігорцамі.

У жніўні 2019 года перайшоў у клуб расійскай Прэм’ер-лігі «Арэнбург». Стаў асноўным брамнікам каманды, але не выратаваў яе ад вылету ў ФНЛ па выніках сезона 2020/21. У чэрвені 2021 года стла вядома, што «Арэнбург» не будзе падаўжаць кантракт з брамнікам.

У ліпені 2021 года папоўніў склад краснадарскай «Кубані», якая выйшла ў ФНЛ. Спачатку гуляў у стартавым складзе, пасля апынуўся на лаўцы запасных. У лістападзе 2021 года быў выстаўлены клубам на транфер, у выніку застаўся ў камандзе, але на поле ўжо не выхадзіў. У чэрвені 2022 года па пагадненні бакоў пакінуў «Кубань».

У жніўні 2022 года стаў іграком ульянаўскай «Волгі», дзе замацаваўся ў складзе. У чэрвені 2023 года, нягледзячы на вылет «Волгі» ў Другую лігу, падоўжыў кантракт з клубам на наступны сезон.

Міжнародная кар’ера
-------------------

Упершыню быў выкліканы ў нацыянальную зборную Беларусі ў жніўні 2014 года, пасля паспяховай гульні за «Гомель», але тады так і не дэбютаваў за яе. Пасля выклікаўся ў зборную ў якасці іграка «Мінска», звычайна быў трэцім брамнікам. 12 чэрвеня 2017 года дэбютаваў у зборнай, правёўшы ўсе 90 хвілін у таварыскім матчы супраць Новай Зеландыі (1:0).

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі (2): 2017, 2018
* Беларусь Уладальнік Кубка Беларусі: 2019
* Беларусь Найлепшы брамнік чэмпіянату Беларусі: 2016
* Беларусь У спісе 22 найлепшых футбалістаў чэмпіянату Беларусі: 2016

Заўвагі
-------

1. ↑  Andrey Klimovich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Andrey Klimovich // FBref.com<a href='https://wikidata.org/wiki/Track:Q56239490'></a>
3. ↑
4. ↑  Андрей Климович подписал контракт с "Гомелем"
5. ↑  Андрей Климович сменил "Гомель" на "Минск"
6. ↑  Андрей Климович продлил контракт с "Минском"
7. ↑  Андрей Климович стал игроком минского "Динамо"
8. ↑  Климович покинул минское «Динамо»
9. ↑  "Шахтер" объявил о подписании Андрея Климовича
10. ↑  "Шахтер" на два года продлил контракт с Климовичем
11. ↑  Официально: Андрей Климович стал игроком "Оренбурга"
12. ↑  "Оренбург" не стал продлевать контракт с Андреем Климовичем
13. ↑  Футбол. Андрей Климович будет выступать за "Кубань" Архівавана 5 снежня 2021.
14. ↑  "Кубань" выставила на трансфер Андрея Климовича
15. ↑  "Кубань" расторгла контракт с Андреем Климовичем
16. ↑  Андрей Климович стал игроком "Волги"
17. ↑  Андрей Климович остается в "Волге" (руск.). *football.by* (14 чэрвеня 2023). Праверана 15 чэрвеня 2023.
18. ↑  Андрей Климович вызван в сборную Беларуси

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · Sportbox.ru · teams.by · Transfermarkt (ігрок) · worldfootball.net (ігрок) · Прэсбол · УЕФА |